1. **Опис и спецификација предмета набавке – Партија бр.2 – Сервис ровокопача Palazzani, дати су у табели:**

|  |  |  |
| --- | --- | --- |
| Ред.бр. | Опис |  |
| 1. | 53.07.0033 Филтер моторног уља |  |
| 2. | 53.07.0058 Филтер горива |  |
| 3. | 3105/5 Предфилтер горива |  |
| 4. | 14.14.0080 Филтер ваздуха - већи |  |
| 5. | 14.14.0081 Филтер ваздуха - мањи |  |
| 6. | 50.12.0236 Филтер хидраулике |  |
| 7. | 50.12.0235 Филтер хидраулике-груби |  |
| 8. | 15W40 Моторно уље (SHELL RIMULA „или одговарајуће“) |  |
| 9. | NG46 Хидраулично уље (SHELL TELUS „или одговарајуће“) |  |
| 10. | SAE 90 Хипоидно уље |  |
| 11. | 55.16.0046 Уље за испирање предњег диференцијала ( PAKELO „или одговарајуће“) |  |
| 12. | 55.16.0047 Уље за предњи диференцијал ( PAKELO „или одговарајући“) |  |
| 13. | Сервисирање грађевинске машине на терену |  |
| 14. | Биксне и болцнови зглоба (сет) |  |
| 15. | O-ринг ( комплет) |  |
| 16. | О-ринг (комплет) |  |
| 17. | Заптивка |  |
| 18. | О-ринг(комплет) |  |
| 19. | О- ринг гумице ( комплет) |  |
| 20. | Заптивка |  |
| 21. | Заптивка |  |
| 22. | О-ринг (комплет) |  |
| 23. | О-ринг ( комплет) |  |
| 24. | Кочиони диск |  |
| 25. | LS90 уље за диференцијале SHELL SPIRAX |  |
| 26. | Ремонт хидрауличне пумпе |  |

**2.Опис и количина услуга** Пружање услуга започиње након што Извршилац услуге прими возило и радни налог од стране Наручиоца и обухвата детекцију квара, демонтажу дела са возила, поправку неисправног дела, уградњу дела на возилу и пуштање возила у рад. Сервисирању комуналних возила Извршилац услуге приступа након што се Наручилац писаним путем сагласи са резултатом детекције, односно утврђеним кваровима, те врстом и количином потребних услуга, резервних делова или материјала за отклањање насталог квара.

 Предмет ове јавне набавке је и набавка услуга и резервних делова који нису могли бити предвиђени по количини и врсти у овој конкурсној документацији. Уколико цена услуге није изражена и предвиђена у понуди кроз Образац структуре цене из разлога јер се таква услуга није могла ни прецизно одредити по својој врсти и количини, у тренутку припремања ове конкурсне документације, тада се примењују цене норма сата услуге из Обрасца структуре цене,а за материјал и резервне делове примењиваће се цене материјала и резервних делова које не могу бити изнад тржишно упоредивих цена, нити више од званичних велепродајних цена овлашћеног увозника од којег исте набавља Извршилац услуге.

 Извршилац услуга прихвата обавезу да, на захтев Наручиоца, у циљу контроле цена материјала и резервних делова који нису исказани у Обрасцу структуре цене достави Наручиоцу копије предрачуна/рачуна за материјале и резервне делове које уграђује, као и званични велепродајни ценовник или други одговарајући документ овлашћеног увозника (изјаву, потврду, и сл.) , из којег се може недвосмислено закључити да цене Извршиоца услуге за материјал и резервне делове нису веће од велепродајних цена овлашћеног увозника, нити веће од упоредивих тржишних цена.

 Наручилац задржава право да након што је обавештен о процени Извршиоца услуга, одустане од отклањања кварова или неисправности када процени да је отклањање истих у несразмерној вредности са вредношћу возила или уколико утврди да цена није у складу са понуђеним ценама, односно није у складу са велепродајним ценама на тржишту уколико су у питању цене резервних делова и материјала који нису исказани у Обрасцу структуре цене.

**3. Место и рок извршења услуга**

 Место пружања услугe сервиса, је седиште наручиоца.

Уколико је седиште Извршиоца ван Аранђеловца, трошкови транспорта и остали зависни трошкови који могу настати у случају транспорта возила или делова од седишта наручиоца до Извршиоца и назад, падају на терет Извршиоца.

 Рок почетка извршења услуге (преузимање возила на рад) не може бити дужи од 1 радног дана од дана пријема возила и радног налога Наручиоца.

 Рок за извршење услуге за веће поправке возила не може бити дужи од 5 радних дана од дана када Извршилац услуге преузме возило у рад. Изузетно, када се квар не може отклонити у том року, Наручилац и Извршилац услуге постижу сагласност о разумном року извршења услуге.

**4. Гарантни рок**

 Гарантни рок на пружене услуге и уграђене резервне делове и материјал не може бити краћи од 6 месеци од дана пружене услуге/ уградње резервних делова и материјала и потписивања Записника о квалитативном и квантитативном пријему услуге.

 Извршилац услуге је дужан да у гарантном року, о свом трошку отклони све недостатке који су у вези са пруженим услугама и уграђеним резервним деловима и материјалима.

У случају да Извршилац Наручиоцу изврши услугу која има недостатака у погледу квалитета, то ће се записнички констатовати и Извршилац ће бити у обавези да у разумном року, не дужем од 48 часова, а о свом трошку отклони евентуалне недостатке.